Pirkimo sąlygų 
1 priedas

MOBILIOS LAUKO ČIUOŽYKLOS SU ŠALDYMO ĮRANGA NUOMA
(SU ČIUOŽYKLOS MONTAVIMU BEI DEMONTAVIMU)
TECHNINĖ SPECIFIKACIJA
Pirkimo objekto pavadinimas: mobilios lauko čiuožyklos su šaldymo įranga nuoma (su čiuožyklos montavimu bei demontavimu).
Perkančioji organizacija: Viešoji įstaiga „Klaipėdos šventės“.
Prekių pristatymo ir sumontavimo vieta: Klaipėdos m. (tiksli vieta suderinama su Pirkėju prieš pristatymą, pagal Sutarties specialiųjų sąlygų 4.2 p.).
Prekių pristatymo, sumontavimo vieta ir terminai: Mobili lauko ledo čiuožykla turi būti pilnai įrengta, sumontuota iki 2026 m. lapkričio 27 d. ir saugi eksploatacijai 2026-11-28 – 2027-01-06 laikotarpiu. 
Bendra informacija
1) Tiekėjas savo sąskaita ir ištekliais pristato, sumontuoja, paleidžia ir perduoda naudoti techniškai tvarkingą, saugią ir šioje techninėje specifikacijoje nustatytos komplektacijos mobilią lauko ledo čiuožyklą su visa būtina įranga ir aksesuarais.
2) Tiekėjas iki 2027 m. sausio 18 d. (bet ne anksčiau nei 2027-01-07) savo sąskaita ir ištekliais demontuoja ir išveža visą nuomos objektą bei sutvarko teritoriją iki buvusios būklės.
3) Čiuožykla turi būti įrengta pagal Pirkėjo pateiktą vietos planą/ brėžinį (preliminarus planas/ brėžinys pridėtas šios techninės specifikacijos priede Nr. 1.) ir turi atitikti visus šioje techninėje specifikacijoje nustatytus techninius bei eksploatacinius reikalavimus. 
Reikalavimai ledo čiuožyklai ir kitai įrangai
1) Ledo čiuožykla turi būti pritaikyta visuomeniniam čiuožimui ir būti stačiakampio formos.
2) Ledo čiuožyklos matmenys – 20 x 30 m; bendras čiuožimo plotas – ne mažesnis kaip 600 m².
3) Ledo čiuožykla turi būti sumontuota ant Pirkėjo paruošto, išlyginto pagrindo.
4) Turi būti palaikoma stabili eksploatacijai tinkama ledo paviršiaus temperatūra, orientacinė reikšmė – apie -5...-6 °C.
5) Eksploatacinis ledo sluoksnis turi būti ne mažesnis kaip 45 mm; galutinį ledo storį, reikalingą saugiam ir tinkamam čiuožyklos naudojimui bei ledo valymo mašinos darbui, parenka Tiekėjas.
6) Čiuožykla turi būti tinkama eksploatuoti esant lauko oro temperatūrai iki +10 °C, esant gamintojo/ Tiekėjo nustatytoms tinkamoms eksploatavimo sąlygoms.
7) Aplink visą čiuožyklos perimetrą turi būti įrengti tvirti, drėgmei ir smūgiams atsparūs apsauginiai bortai, tinkami intensyviam viešam naudojimui. Bortų sistema turi būti skirta saugiam čiuožyklos eksploatavimui, lankytojų ir aptarnaujančio personalo apsaugai bei atlaikyti įprastas ledo arenos eksploatacijos apkrovas. Bortai turi būti stabilūs, mechaniškai atsparūs ir tinkami nuolatiniam naudojimui ledo arenoje. Bortų konstrukcija ir jų tvirtinimas turi užtikrinti, kad eksploatacijos metu jie nesikraipytų, nejudėtų ir nekeltų pavojaus lankytojams. Bortų konstrukcija turi būti suprojektuota taip, kad nebūtų aštrių, išsikišusių ar kitų lankytojams pavojingų konstrukcinių elementų. Visi bortų elementai turi būti tarpusavyje techniškai suderinti ir sudaryti vientisą apsauginę sistemą.
8) Bortų aukštis – ne mažesnis kaip 1,2 m. Leistinas sprendinys, užtikrinantis ne mažesnį saugos lygį. Bortų aukštis matuojamas nuo ledo paviršiaus iki viršutinės borto konstrukcijos dalies.
9) Bortų sistemoje turi būti įrengti atskiri lankytojų įėjimo ir išėjimo vartai bei atskiri vartai ledo priežiūros/ valymo mašinai. Lankytojų srautams skirti vartai turi būti išdėstyti vienoje čiuožyklos bortų pusėje. Pirmieji vartai skirti įėjimui į ledo aikštelę seanso metu; vartų varčios plotis turi būti ne didesnis kaip 0,90 m. Antrieji vartai skirti išėjimui iš ledo aikštelės; tarp pirmųjų ir antrųjų vartų turi būti paliktas apie 12–15 m atstumas. Vartų sprendinys turi užtikrinti aiškų lankytojų įėjimo ir išėjimo srautų atskyrimą bei patogų žmonių judėjimą. Visi lankytojų vartai turi būti patogiai atidaromi ir uždaromi bei saugiai eksploatuojami intensyvaus lankytojų srauto sąlygomis. Ledo priežiūros/ valymo mašinos vartai turi būti dviveriai, leidžiantys laisvai įvažiuoti ir išvažiuoti naudojamai ledo priežiūros technikai. Ledo valymo mašinos vartai turi būti įrengti taip, kad nuo lenkimo/ posūkio krašto būtų atitraukti ne mažiau kaip 7 m.  atstumas, vertinamas nuo vartų angos iki artimiausio čiuožyklos lenkimo/ posūkio krašto. Vartų konstrukcija turi būti pakankamai tvirta ir pritaikyta dažnam atidarymui bei uždarymui, patogiai valdoma aptarnaujančio personalo ir užtikrinti saugų technikos judėjimą. Visi bortai, vartai, tvirtinimo elementai ir kiti sistemos komponentai turi būti tarpusavyje suderinami ir sudaryti vientisą, saugią bei eksploatacijai pritaikytą ledo arenos apsaugos sistemą. 
Reikalavimai šaldymo įrangai
1) Šaldymo įrangos komplektą turi sudaryti šaldymo agregatas (čileris), siurblio/ hidromodulio sistema, šaldymo vamzdynai ar kilimėliai, kolektoriai, žarnos, jungtys, kabeliai ir kiti tinkamam sistemos veikimui būtini elementai.
2) Šaldymo įrangos galingumas turi būti pakankamas 20 x 30 m (600 m²) čiuožyklos ledui suformuoti ir palaikyti visą eksploatavimo laikotarpį.
3) Šaldymo sistema turi dengti visą 600 m² čiuožyklos plotą ir užtikrinti tolygų viso ledo paviršiaus šaldymą.
4) Šaldymo sistema turi būti užpildyta eksploatacijai tinkamu glikolio tirpalu; visą nuomos laikotarpį Tiekėjas užtikrina reikiamą jo kiekį ir papildymą, jei to prireiktų dėl sistemos eksploatavimo.
5) Šaldymo agregatas ir valdymo elementai turi būti apsaugoti nuo pašalinių asmenų prieigos ir netyčinio ar tyčinio išjungimo.
6) Šaldymo įrangos skleidžiamas triukšmas 10 m atstumu neturi viršyti 58 dB.
7) Šaldymo agregatas, siurblio modulis ir visa kita įranga turi būti pritaikyti darbui lauko sąlygomis ir saugiai eksploatuojami esant drėgmei, šalčiui bei krituliams.
8) Atstumas tarp šaldymo agregato ir čiuožyklos kolektoriaus/ pajungimo taško parenkamas pagal Tiekėjo siūlomos sistemos techninius reikalavimus ir suderinamas su Pirkėju.
Papildoma įranga ir aksesuarai
1) Ne mažiau kaip 200 porų įvairių dydžių nuomai skirtų pačiūžų (ledo ritulio ir (ar) dailiojo čiuožimo tipo), su pačiūžų laikymo stovais / lentynomis.
2) Ne mažiau kaip 1 vnt. pačiūžų galandinimo staklių.
3) Ne mažiau kaip 1 vnt. pačiūžų džiovinimo įrenginio, skirto vienu metu džiovinti ne mažiau kaip 30 porų pačiūžų.
4) Guminė danga, skirta saugiai vaikščioti su pačiūžomis – ne mažiau kaip 150 m². Prie visų įrengiamų vartų turi būti numatyti guminiai išėjimo/ praėjimo kilimėliai, skirti naudoti prie ledo arenos, atsparūs drėgmei, žemai temperatūrai ir intensyviam pėsčiųjų eismui. Kilimėlių paviršius turi būti neslidus ir užtikrinti saugų žmonių judėjimą iš ledo aikštelės į praėjimo zoną. Bendras prie vartų tiekiamų ir įrengiamų guminių kilimėlių plotas turi būti ne mažesnis kaip 50 m². Kilimėliai turi būti tinkamai pritaikyti prie vartų angų ir sumontuoti taip, kad nekliudytų vartų varčių atidarymui bei uždarymui, taip pat turi būti lengvai valomi ir prižiūrimi.
5) Ne mažiau kaip 8 vnt. vaikams/ pradedantiesiems skirtų pagalbinių čiuožimo priemonių.
6) Ne mažiau kaip 2 vnt. specialių kastuvų rankiniam ledo valymui, kurių darbinis plotis ne mažesnis kaip 1 m.
7) Ne mažiau kaip 1 komplektas rankinio ledo formavimo/ užliejimo įrangos.
8) Ne mažiau kaip 4 vnt. dvipusių suoliukų persirengimui prie ledo arenos, ne trumpesnių kaip 2 m.
Tiekėjo įsipareigojimai
- Mobilios lauko ledo čiuožyklos ir visos jos įrangos pristatymas, iškrovimas, montavimas, pajungimas, paleidimas, derinimas, demontavimas ir išvežimas.
- Visos Tiekėjui reikalingos technikos, kėlimo priemonių, darbuotojų ir kitų resursų užtikrinimas savo sąskaita.
- Laikinos statybinės/ apsauginės tvoros įrengimas čiuožyklos montavimo ir demontavimo darbų metu.
- Šaldymo įrangos ir trasų sumontavimas, čiuožyklos šaldymo sistemos užpildymas, paleidimas, derinimas ir pirmojo ledo sluoksnio suformavimas.
- Visam čiuožyklos komplektui reikalingos elektros instaliacijos prijungimas prie Pirkėjo nurodyto elektros energijos šaltinio. Tiekėjo naudojama instaliacija turi būti apsaugota nuo pažeidimų ir pašalinių asmenų prieigos bei tinkama lauko sąlygoms.
- Visą eksploatavimo laikotarpį užtikrinti čiuožyklos ir šaldymo įrangos techninę priežiūrą bei operatyvų gedimų šalinimą.
- Prieš čiuožyklos eksploatavimo pradžią apmokyti Pirkėjo paskirtą personalą saugiai eksploatuoti čiuožyklą, prižiūrėti ledą, naudoti pačiūžų galandinimo ir kitą perduodamą įrangą.
- Pasibaigus sezonui atlikti sistemos sustabdymą, ledo tirpinimą, šaldymo skysčio surinkimą, visos įrangos demontavimą ir teritorijos sutvarkymą.
- Atlyginti žalą, atsiradusią dėl Tiekėjo kaltės, aplaidumo ar netinkamo sutartinių įsipareigojimų vykdymo.
- Visai nuomojamai įrangai užtikrinti garantinį/ techninį aptarnavimą visą nuomos laikotarpį.
Pirkėjo užtikrinamos sąlygos
1) Pirkėjas užtikrina tinkamai paruoštą ir išlygintą čiuožyklos įrengimo pagrindą.
2) Pirkėjas užtikrina elektros energijos tiekimo tašką šaldymo agregatui ir ledo valymo mašinos laikymo vietai / konteineriui pagal Tiekėjo iš anksto pateiktus galios poreikius. Elektros energijos suvartojimo išlaidas apmoka Pirkėjas.
3) Pirkėjas užtikrina vandens paėmimo vietą ne didesniu kaip 50 m atstumu nuo čiuožyklos; vandens suvartojimo išlaidas apmoka Pirkėjas.
4) Papildomomis apsaugos priemonėmis, kabelių uždangalais/ takeliais ir kita Pirkėjui priklausančia infrastruktūra rūpinasi Pirkėjas, jeigu pirkimo dokumentuose nenustatyta kitaip.
Kainos apskaičiavimas
Į pasiūlymo kainą turi būti įskaičiuotos visos Tiekėjo išlaidos, būtinos visiškai įvykdyti techninę specifikaciją: transportavimas, pakrovimas ir iškrovimas, montavimas ir demontavimas, šaldymo sistemos užpildymas, paleidimas ir derinimas, ledo suformavimas, techninė priežiūra, personalo mokymas, ledo valymo mašinos ir jos laikymo vietos nuoma, pačiūžų ir kitos papildomos įrangos nuoma, įrangos draudimas bei kitos su pirkimo objektu susijusios Tiekėjo sąnaudos.
Į kainą neįskaičiuojamos Pirkėjo sunaudotos elektros energijos ir vandens sąnaudos, taip pat Pirkėjo atsakomybei priskirtos infrastruktūros įrengimo išlaidos, jeigu pirkimo dokumentuose nenustatyta kitaip.
	Aplinkos apsaugos reikalavimai (AAK):
Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011  m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1 papunkčiu - Vykdant sutartį Pirkėjas ir Tiekėjas įsipareigoja mažinti popieriaus sunaudojimą, atsisakyti nebūtino dokumento kopijavimo ir spausdinimo, visą dokumentaciją rengti elektronine forma ir pasirašyti elektroniniu būdu. Išimtinais atvejais tam tikri dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas popierius, atitinkantis šiuos aplinkos apsaugos kriterijus:
1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC3) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC4) arba lygiavertes miškų sertifikavimo sistemas, kita dalis – iš perdirbto popieriaus plaušų;
Galimi pateikti atitiktį įrodantys dokumentai (tiekėjo pateikiami dokumentai turi leisti nustatyti, kurį iš 1 p. nurodytų reikalavimų atitinka siūlomas gaminys: ar jis pagamintas iš 100 proc. perdirbto popieriaus plaušų, ar jame yra ne mažiau kaip 30 proc. pirminės medienos plaušų, gautų iš FSC / PEFC ar lygiavertėmis sistemomis sertifikuotų miškų): a) Vokietijos ekologinis ženklas „Mėlynasis angelas“ (toliau – the Blue Angel), arba Europos Sąjungos ekologinis ženklas „Gėlė“ (toliau – European Ecolabel), arba Šiaurės šalių ekologinis ženklas „Gulbė“ (toliau – Nordic Swan) arba kitas I tipo ekologinis ženklas (sertifikatas), kuris įrodytų, kad gaminys yra pagamintas iš 100 % perdirbto popieriaus plaušų ar iš ne mažiau kaip 30 proc. pirminės medienos plaušų, gautų iš sertifikuotų miškų, arba b) Galiojantis FSC® arba PEFC tiekimo grandinės (chain of-custody, CoC) sertifikatas5, arba kito darnaus miškų ūkio standarto sertifikatas, jeigu iš pateiktų dokumentų galima nustatyti, kad gaminys yra pagamintas iš ne mažiau kaip 30 proc. pirminės medienos plaušų, gautų iš sertifikuotų miškų, arba c) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma, arba d) įrodymai apie medienos kilmę, kai taikoma medienos kilmės atsekimo sistema, apimanti visą gamybos grandinę nuo miško iki produkto (pagal kokybės vadybos sistemą LST EN ISO 9000, aplinkos apsaugos vadybos sistemą LST EN ISO 14001 ar EMAS, ar kitą lygiavertę), arba e) dokumentai, įrodantys, kad medienos žaliava gauta iš tinkamai išaugintų miškų (miškotvarkos projektas, leidimas kirsti mišką), arba f) gamintojo techniniai dokumentai, arba g) kiti lygiaverčiai įrodymai.
2. gaminys turi būti nebalintas arba balintas nenaudojant chloro dujų.
Galimi pateikti atitiktį įrodantys dokumentai: a) The Blue Angel arba Nordic Swan, arba European Ecolabel ekologinis ženklas arba kitas I tipo ekologinis ženklas (sertifikatas), patvirtinantis, kad gaminys yra nebalintas arba balintas nenaudojant chloro dujų, arba b) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma, arba c) gamintojo techniniai dokumentai, arba d) kiti lygiaverčiai įrodymai. 
Esant poreikiui, Pirkėjas gali pareikalauti pateikti naudojamo popieriaus atitiktį įrodančius dokumentus, Tiekėjas įsipareigoja tokius dokumentus pateikti ne vėliau kaip per 3 d. d. nuo Pirkėjo pareikalavimo. Tiekėjui nepateikus šių dokumentų per Pirkėjo nurodytą terminą ir/ar sutarties vykdymo metu naudojant kitą popierių, bus taikoma Sutarties specialiųjų sąlygų 9.5 p. numatyta atsakomybė.

PILDOMA IR PATEIKIAMA KARTU SU PASIŪLYMU
	Eil. Nr.
	Reikalavimai
	Tiekėjo siūlomos prekės aprašymas (siūlomos prekės parametro konkretus aprašymas), patvirtinantis 2 stulpelyje nurodytus reikalavimus, nurodant reikalaujamas parametrų reikšmes arba galimybių patvirtinimas (jei nėra specifikacijos reikšmių)
(PILDO TIEKĖJAS)

	1
	2
	3

	1.*
	Ledo čiuožyklos matmenys – 20 x 30 m; bendras čiuožimo plotas – ne mažesnis kaip 600 m². Stačiakampio forma.
	Ledo čiuožyklos išmatavimai – (įrašyti konkrečią reikšmę):............. x.......... m.

Bendras čiuožimo plotas – (įrašyti konkrečią reikšmę):............. m2

	2.*
	Ledo paviršiaus temperatūra eksploatacijos metu – orientacinė apie -5...-6 °C.
	Atitinka (įrašyti taip / ne): ....................

	3.*
	Eksploatacinis ledo sluoksnis – ne mažesnis kaip 45 mm, tinkamas ledo valymo mašinos darbui.
	Nurodyti numatomą ledo storį:................mm

	4.*
	Čiuožykla tinkama eksploatuoti esant lauko temperatūrai iki +10 °C, laikantis Tiekėjo nustatytų eksploatavimo sąlygų.
	Atitinka (įrašyti taip / ne): ....................

	5.*
	Apsauginiai bortai aplink visą čiuožyklos perimetrą turi būti ne žemesni kaip 1,2 m aukščio; su varteliais lankytojams ir atskirais vartais ledo valymo mašinai. Bortai turi būti stabilūs, mechaniškai atsparūs, be aštrių ar išsikišusių pavojingų elementų. 
	Bortų aukštis – (įrašyti konkrečią reikšmę):............. m
Įėjimo vartų varčios plotis – (įrašyti konkrečią reikšmę):............. m

	6.*
	6.1) Šaldymo įrangos galingumas pakankamas 20 x 30 m (600 m²) ledo čiuožyklai suformuoti ir palaikyti visą eksploatacijos laikotarpį, įskaitant darbą esant lauko oro temperatūrai iki +10 °C. Šaldymo įranga turi būti pritaikyta darbui lauko sąlygomis ir saugiai eksploatuojama esant drėgmei, šalčiui bei krituliams.
	
Nurodyti šaldymo agregato modelį (įrašyti):........ 

6.1) Atitinka (įrašyti taip / ne):
....................


	7.*
	Šaldymo sistema dengia visą 600 m² čiuožyklos plotą ir užtikrina tolygų šaldymą.
	Atitinka (įrašyti taip / ne): ....................

	8.*
	Šaldymo sistema užpildoma eksploatacijai tinkamu glikolio tirpalu; Tiekėjas užtikrina jo kiekį visam nuomos laikotarpiui.
	Atitinka (įrašyti taip / ne): ....................

	9.
	Šaldymo įrangos skleidžiamas triukšmas – ne daugiau kaip 58 dB 10 m atstumu.
	Šaldymo įrangos skleidžiamas triukšmas (įrašyti konkrečią reikšmę): ........dB 10 m. atstumu ir pateikti pagrindžiantį dokumentą.

	10.*
	Ne mažiau kaip 200 porų įvairių dydžių nuomai skirtų pačiūžų su laikymo stovais/ lentynomis.
	(įrašyti konkretų skaičių)............porų įvairių dydžių pačiūžos (su stovais/ lentynomis)

	11.*
	Ne mažiau kaip 1 vnt. pačiūžų galandinimo staklių.
	Atitinka (įrašyti taip / ne): ....................

	12.*
	Pačiūžų džiovinimo įrenginys, skirtas vienu metu džiovinti ne mažiau kaip 30 porų.
	Pačiūžų džiovinimo įrenginys, skirtas vienu metu džiovinti (įrašyti konkretų skaičių): ............porų 

	13.*
	13.1) Guminė danga vaikščioti su pačiūžomis – ne mažiau kaip 150 m². 

13.2) Prie visų įrengiamų vartų turi būti numatyti neslidūs, drėgmei ir žemai temperatūrai atsparūs guminiai išėjimo/ praėjimo kilimėliai; bendras prie vartų įrengiamų kilimėlių plotas – ne mažesnis kaip 50 m².
	13.1) Guminė danga, skirta vaikščioti su pačiūžomis (įrašyti konkrečią reikšmę): ...............m 2

13.2) Atitinka (įrašyti taip / ne): ....................


	14.*
	Ne mažiau kaip 8 vnt. pagalbinių čiuožimo priemonių vaikams/ pradedantiesiems.
	Nurodyti konkretų vnt. skaičių........... ir pagalbinės priemonės tipą/ tipus (įrašyti)..................

	15.*
	2 vnt. specialių kastuvų rankiniam ledo valymui, darbinis plotis ne mažesnis kaip 1 m.
	Atitinka (įrašyti taip / ne): ....................

	16.*
	1 komplektas rankinio ledo formavimo/ užliejimo įrangos.
	Atitinka (įrašyti taip / ne): ....................

	17.*
	4 vnt. dvipusių suoliukų persirengimui, ne trumpesnių kaip 2 m.
	Atitinka (įrašyti taip / ne): ....................



*Nurodytiems punktams nereikalaujama pateikti prekės atitikimą pagrindžiančių dokumentų, pagal pirkimo sąlygų 5.1.5 p.
_______________
 Priedas Nr. 1

